open-index/open-wikipedia-markdown huggingface dataset:
Hydratsidit

**Hydratsidit** eli **asyylihydratsiinit** ovat orgaanisia yhdisteitä, joiden rakenteessa on karbonyyliryhmä ja hydratsiineille tyypillinen funktionaalinen ryhmä. Hydratsidien rakennetta voidaan kuvata yleisellä kaavalla RC(=O)NRNR2, missä R on vety tai orgaaninen ryhmä.

## Ominaisuudet ja valmistus
Hydratsidit ovat yleensä huoneenlämpötilassa kiinteistä aineita, jotka muistuttavat ominaisuuksiltaan amideja. Ne ovat hieman emäksisiä ja muodostavat suoloja esimerkiksi suolahapon kanssa. Ne hydrolysoituvat hyvin happamissa tai emäksisissä olosuhteissa karboksyylihapoiksi. Hydratsidit ovat myös pelkistimiä. Dihydratsidit, eli molekyylit, joissa on kaksi hydratsidiryhmää, muodostavat kuumennettaessa heterosyklisiä oksadiatsoleja.

Hydratsideja valmistetaan hydratsiinista ja karboksyylihapoista, karboksyylihappoanhydrideistä, estereistä, amideista tai happoklorideista. Usein käytetään joko metyyli- tai etyyliestereitä ja vaikeammin reagoivien substraattien tapauksessa happoklorideja. Dikarboksyylihappojohdannaiset johtavat dihydratsideihin ja esimerkiksi polyestereistä muodostuu polyhydratsideja.

## Lähteet

## Aiheesta muualla
Emmi Niemelä

**Emmi Niemelä** (s. 22. heinäkuuta 1989) on suomalainen salibandyn pelaaja, joka laukoo vasemmalta ja pelaa hyökkääjänä. Kaudella 2017–2018 hän edustaa Sveitsin NLA-joukkue Unihockey Berner Oberlandia.

## Seurajoukkueessa
Niemelä on pelannut salibandyliigaa OLS:issa, Papasissa ja SSRA:ssa. Sveitsin liigassa Niemelä on ollut kahteen otteeseen, Zug Unitedissa ja Unihockey Berner Oberlandissa.

## Maajoukkueessa
Niemelä on voittanut MM-hopeaa maajoukkueessa.

## Muuta
Emmi Niemelän sisko Hanna Niemelä on myös salibandyn liigapelaaja. 

## Lähteet
* Floorball pelaajakortti
* Yle: Salibandyn MM-mitalisti aikoo kirkastaa hopeansa
Reikäpilvi

**Reikäpilvi** () on täydentävä nimitys pilvikerroksen suurelle pyöreälle aukolle, joka voi ilmestyä erityisesti pallero- (cirrocumulus) tai hahtuvapilveen (altocumulus), joskus harvoin kumpukerrospilveen (stratocumulus). Aukon keskiosan alapuolella on tyypillisesti sadejuovia (virga)  tai kuitumaisia untuvapilvijuovia. Tavallisesti aukko laajenee ajan myötä. Mikäli aukon synnyttäjänä on (vaakasuorasti etenevä) lentokone, aukko on muodoltaan viivamaisempi. 

Aukko muodostuu ohuissa kerrosmaisisissa pilvissä, kun lähtötilanteessa pilven pilvipisarat ovat alijäähtyneessä tilassa, eli kun pilvipisaroiden veden lämpötila on alle jäätymispisteen. Pisarat eivät ole jäätyneet jäätymisytimien puutteen vuoksi. Kun jääkiteitä alkaa muodostua, syntyy Wegener–Bergeron–Findeisen -prosessista (eli kylmän pilven prosessista) johtuen ketjureaktio, joka saa jääkiteiden ympärillä olevat vesipisarat haihtumaan. Pilveen muodostuu suuri, usein pyöreä, reikä.

Tämän ilmiön uskotaan aiheutuvan siitä, että pilvikerrokseen tulee runsaasti pieniä jääkiteitä. Jääkiteet voivat muodostua ohimenevistä lentokoneista, joiden siipien tai potkurien takana ilmanpaine on huomattavasti matalampi. Tämä saa ilman jäähtymään nopeasti ja voi luoda nauhamaisen jääkidevanan jälkeensä. Jos näiden jääkiteiden ympärillä on vesipisaroita, ne kasvavat nopeasti Bergeron-prosessissa, ja pisarat haihtuvat niin, että pilveen muodostuu siveltimenvedon kaltaisia reikiä.

Westbrook ja Davies (2010) sekä Heymsfield työtovereineen (2010) selittävät prosessia tarkemmin. Tällaiset pilvipeitteen aukot eivät ole tyypillisiä millekään tietylle maantieteelliselle alueelle, vaan niitä on havaittu useissa eri paikoissa.

Koska pilvireiät ovat harvinaisia ja ulkonäöltään erikoisia, niitäkin on virheellisesti luultu ufojen aiheuttamiksi.

## Katso myös
* Pilvisyys
* Väripilvi
* Kielekepilvi
* Ceilometri

## Lähteet

## Aiheesta muualla

*In Attention All Cloudspotters: A New Understanding of Fallstreak Holes (July 4, 2011)  (cloudappreciationsociety.org)
*Jonathan Belles (25.5.2017) 7 Crazy Weather Phenomena We've Seen Recently   (weather.com)
*Sarah Gibbens (24.3.2017) 11 New Cloud Types Named—First in 30 Years  (nationalgeographic.com)
Luettelo Jämijärven julkisista taideteoksista ja muistomerkeistä

**Luettelo Jämijärven julkisista taideteoksista ja muistomerkeistä** sisältää Jämijärven kunnassa olevat pysyvät patsaat, muistomerkit ja muistolaatat.

__TOC__
## Julkiset taideteokset, muistomerkit ja muistolaatat

## Lähteet

### Viitteet
Mohamed Ali Rashwan

**Mohamed Ali Ahmad Rashwan** (, s. 16. tammikuuta 1956 Aleksandria) on egyptiläinen judon olympiamitalisti. Rashwan on 198 senttimetriä pitkä ja painoi aktiiviurallaan 140 kilogrammaa.

Rashwan saavutti hopeaa avoimessa sarjassa vuoden 1984 kesäolympialaisista Los Angelesista häviten finaalin Japanin Yasuhiro Yamashitalle. Ottelun jälkeen Rashwan kertoi, että hän ei käyttänyt ottelussa kertaakaan hyväkseen Yamashitan aiemmassa ottelussa saamaansa jalkavammaa, sillä tämä olisi sotinut Rashwanin maailmankatsomusta vastaan. Kuitenkin ottelutallenteen perusteella Rashwan hyökkäsi heti ottelun alussa Yamashitan jalkaan. Rashwan sai kansainväliseltä reilun pelin komitealta teostaan vuonna 1985 reilun pelin pokaalin.

Rashwanilla on kaksi MM-hopeaa vuosilta 1985 ja 1987. Uransa jälkeen hän on toiminut kansainvälisen judoliiton IJF:n tuomarina ja omistaa myös useita ravintoloita kotikaupungissaan Aleksandriassa.

## Lähteet
Helsingin Seudun Osuuspankki

**Helsingin Seudun Osuuspankki** (*OP Helsinki*) oli pääkaupunkiseudulla toimiva OP Ryhmään kuuluva osuuspankki. Se yhdistyi Itä-Uudenmaan Osuuspankin ja Uudenmaan Osuuspankin kanssa Uudenmaan Osuuspankiksi vuonna 2022.

Vuonna 2016 pankilla oli runsaat 300&nbsp;000 asiakasta. Pankki palveli henkilöasiakkaita sekä pk-yrityksiä.

Yhtiön aputoiminimi oli *Helsingin Seudun OP* ja rinnakkaistoiminimet , . 

## Historiaa
### Suur-Helsingin Osuuspankki

Pääkaupunkiseudulla toimi aikanaan useita osuuspankkeja. Yksi niistä oli vuonna 1947 perustettu Suur-Helsingin Osuuspankki (SHOP). 

Suur-Helsingin Osuuspankkiin fuusioitiin 1990-luvun pankkikriisissä ongelmiin joutuneet Osuuspankki Yhteistuki ja Talousosuuspankki. Jälkimmäiseen oli lisäksi jo 1980-luvun puolella fuusioitu tappiollinen Yrittäjäin Osuuspankki. SHOP oli pahasti tappiollinen. Merkittävä osa tappioista oli peräisin näistä kahdesta fuusioidusta pankista. SHOP sai suurta tukea *Osuuspankkien Vakuusrahastosta*, mutta tappiot olivat niin mittavat, ettei SHOP:llä ollut edellytyksiä jatkaa toimintaansa.

### Okopankki (1996–2006)
Vuonna 1996 pankkitoiminta järjestettiin uudelleen. Pääkaupunkiseudun osuuspankit yhdistettiin siten, että SHOP ja OKO:n vähittäispankkitoiminnat yhdistettiin *Okopankki Oyj*:ksi.

Itse SHOP muutettiin samassa yhteydessä roskapankiksi nimellä *Osuuspankki Realum*. Roskapankin tarkoitus oli päästä eroon pankin kiinteistöistä ja vastuista. Roskapankin omistajaksi tuli Osuuspankkien Keskusliitto sen jälkeen, kun se oli lunastanut SHOP:n jäsenten jäsenosuudet itselleen.

Muista OP-ryhmän pankeista poiketen Okopankki Oyj oli (julkinen) osakeyhtiö, kun muut pankit toimivat osuuskuntamuodossa.

### Helsingin OP (2006–2016)
Okopankista muodostui *Helsingin OP Pankki Oyj* vuonna 2006, kun Pohjola Pankki (silloin Osuuspankkien Keskuspankki) myi vähittäispankkiyhtiö Okopankki Oyj:n OPK:lle.

### OP Helsinki (2016–)
Helsingin OP muuttui jälleen osuuspankiksi 20 vuoden tauon jälkeen 1.4.2016. Muutoksen yhteydessä asiakkaat voivat liittyä pankin jäseniksi. Muutosta perusteltiin sillä, että asiakasomistajuus ei osakeyhtiömuodossa ollut pankin päämarkkina-alueella asiakkaille mahdollista. Pankin uudeksi nimeksi tuli Helsingin Seudun Osuuspankki (*OP Helsinki*).

## Yhtiön kaupparekisterihistoria
Yhtiöllä oli monivaiheinen kaupparekisterihistoria lukuisine nimenmuutoksineen ja yhtiömuodon vaihdoksineen.

Pankin juridinen yhtiö rekisteröitiin kaupparekisteriin 31.12.1991 nimellä *Suur-Helsingin Osuuspankki*. Nimi muutettiin muotoon *Osuuspankki Realum* vuonna 1996, kun yhtiöstä tuli roskapankki. Osuuspankkimuodosta luovuttiin 2004, kun yhtiöstä tuli hetkeksi osuuskunta nimellä *Optum Osk*, joka kuitenkin muuttui osakeyhtiöksi nimeltä *Optum Oy* jo kuukauden päästä. 

Optum muutettiin julkiseksi osakeyhtiöksi nimellä *Okopankki Oyj* loppuvuonna 2005. Okopankki muutti nimekseen *Helsingin OP Pankki Oyj* vuonna 2006. Tämä muutettiin yksityiseksi osakeyhtiöksi *Helsingin OP Pankki Oy* vuonna 2015. Yhtiömuoto vaihtui osuuskunnaksi ja nimeksi tuli *Helsingin Seudun Osuuspankki* 1.4.2016.

## Lähteet
Mäenpää (Kauhava)

**Mäenpää** on kylä Kauhavalla, Etelä-Pohjanmaalla. Mäenpää valittiin vuoden eteläpohjalaiseksi kyläksi 2016. Kylän alueella sijaitsee Mäenpäänjärvi.

Mäenpäässä on ollut koulu, mutta sen lakkauttamisesta päätettiin vuonna 2009.

## Lähteet

## Aiheesta muualla
* Mäenpään kyläseura ry
Projekti Azorian

**Projekti Azorian** () oli Yhdysvaltain keskustiedustelupalvelu CIA:n salainen operaatio, jonka tarkoituksena oli nostaa neuvostoliittolaisen sukellusvene ''K-129'':n hylky Tyynenmeren pohjasta vuonna 1974. *K-129* oli uponnut maaliskuussa 1968, ja sen hylky sijaitsi noin 2&nbsp;890 kilometrin päässä Havaijilta luoteeseen. Meren syvyys uppoamispaikalla on noin 4&nbsp;900 metriä. Operaatiota varten valmistettiin erikoisrakenteinen nostoalus *[[Hughes Glomar Explorer]]*. Miljardööri Howard Hughesin nimi liitettiin alukseen hämäystarkoituksessa Hughesin kanssa tehdyn sopimuksen mukaisesti, jotta hankkeen todellinen tavoite ei paljastuisi. Aluksen väitettiin osallistuvan Tyynellämerellä vedenalaiseen kaivostoimintaan.

Projekti Azorian oli yksi CIA:n kalleimmista ja salaisimmista operaatioista kylmän sodan aikana. Se maksoi noin 800 miljoonaa dollaria (noin neljä miljardia dollaria vuoden 2017 rahanarvolla). Heinäkuussa 1974 *Glomar Explorer* alkoi nostaa *K-129*:n hylkyä, mutta noston aikana hylky hajosi lisää, ja siitä saatiin lopulta ylös paljon pienempi osa kuin oli ollut tarkoitus. Nostetun osan mukana oli kuitenkin kaksi ydinkärjellä varustettua torpedoa, joten operaatiosta oli hyötyä Yhdysvaltain tiedustelutoiminnalle. Myös kuusi vainajaa löytyi. Heille annettiin sotilaalliset kunnianosoitukset ja soitettiin The Star-Spangled Banner sekä Neuvostoliiton hymni ennen hautausta takaisin mereen.

Alkuvuodesta 1975 Yhdysvaltain lehdistö sai vihiä tapahtuneesta, ja uutisoinnin yhteydessä CIA:ta vaadittiin avaamaan tapausta koskevat tiedot. Vastauksessaan CIA ei vahvistanut eikä kiistänyt uutisten paikkansapitävyyttä, ja tämä vastausmuoto (”neither confirm nor deny”) tunnetaan Yhdysvalloissa nykyäänkin nimellä *Glomar response*.

Projekti Azorianista käytetään toisinaan virheellistä nimitystä *projekti Jennifer*. Sekaannus johtuu siitä, että operaatiota suunnitteli ja johti tiedusteluviranomaisten ryhmä, jonka koodinimi oli Jennifer.

## Tapaus fiktiossa

Kirjailija William Wingate käytti tapausta aineksena kirjassaan *[[Doneska]]* (engl. *Fireplay*).

Elokuvakäsikirjoittaja Larry McMurtry yritti elokuvaa *[[Nostakaa Titanic! (elokuva)|Nostakaa Titanic!]]* tehtäessä turhaan vedota elokuvaa tuottaneisiin Lew Gradeen ja Martin Stargeriin, jotta elokuvan aihe olisi vaihdettu kertomaan projekti Azorianista. McMurtry piti Clive Cusslerin alkuperäistä romaania mahdottomana sovittaa elokuvaksi.

## Lähteet
Suomen linnut – Harrastajan opas

**Suomen linnut – Harrastajan opas** on  Lasse J. Laineen kirjoittama lintuharrastajan opas. 

Sen lähtökohtana on vuonna 2004 ilmestynyt *Lintuharrastajan opas*. Tähän uudistettuun painokseen on tehty laajennuksia ja uudistuksia, ja lähes kaikki kuvat ovat uusia.

Kirja jakautuu seuraaviin osiin:
* Välineet ja havainnointi
* Lajintuntemus 
* Rakenne ja aistit
* Lentäminen
* Levinneisyys ja elinympäristöt
* Pesiminen
* Käyttäytyminen
* Ravinto ja saalistus
* Muutto
* Miten harrastan lintuja

## Arviot
Risto Kormilainen kirjoittaa Kaltiossa, että kyseessä ei ole varsinainen tunnistusopas, vaikka kirja käy sellaiseenkin. Laine opastaa harrastajaa välineiden hankkimisessa, joista tärkein on kiikari tai kaukoputki. Sitten hän kertoo linnun rakenteesta ja muusta olemuksesta sekä käyttäytymisestä, saalistuksesta ja ravinnosta. Linnuista on myös levinneisyystietoja. Lopussa on vinkkejä siitä, miten lintuja voi auttaa selviytymään. Kormilainen kiittää Laineen tyyliä ja asiantuntemusta, ja hän toteaa että aloittelevalle harrastajalle kirjasta muodostuu elämysmatkaopas.

Jan Södersved huomauttaa Linnut-lehdessä, että kirja muodostaa parin kaksi vuotta aiemmin ilmestyneen *Suomen linnut – Tunnistusopas* -nimisen kirjan kanssa. Södersved toteaa, että ulkoasultaan täysin muuttunut kirja on taitoltaan miellyttävämpi ja ilmavampi kuin sen aiempi versio. Pienenä miinuksena hän mainitsee saapumistilastojen vanhentuneisuuden, kun leudot talvet ovat muuttaneet kevään kulkua.

Etelä-Saimaan Leena Härkönen kehuu kirjaa mutta sanoo, että aloitteleva harrastaja saattaa uupua yksityiskohtiin. "Jos harrastuksessa haluaa edetä, tietoa kaipaa lisää, ja Laineelta sitä löytyy", hän kuitenkin toteaa. Vielä hän muistuttaa, ettei kaikkia lintuja ole pakko tunnistaa, mikä voi innokkaalta aloittelijalta unohtua.

## Lähteet
Il gladiatore che sfidò l’impero

**Il gladiatore che sfidò l’impero** (”Gladiaattori, joka haastoi keisarikunnan”) on vuonna 1965 valmistunut italialainen seikkailuelokuva. Tyylilajiltaan peplumia edustavan elokuvan on ohjannut Domenico Paolella. Sen pääosaa esittää yhdysvaltalainen kehonrakentaja Peter Lupus alias Rock Stevens.

## Juoni
Roomalainen senaattori Lucius Quintilius yrittää saada haltuunsa Traakian aarteet. Hänen apunaan on keisari Neroa esittävä gladiaattori Terentius. Heitä vastustamaan asettuvat konsuli Metellus sekä traakialaisten sankari Spartacus, joka selviää koetuksistaan Luciuksen tyttären Livian avulla.

## Näyttelijät

## Tuotanto
*Il gladiatore che sfidò l’impero* on yksi 1960-luvun viimeisistä peplumelokuvista. Se on vaatimattomasti toteutettu tusinaseikkailu, jota on silti pidetty Paolellan peplumeista parhaana. Elokuvan suhde historiaan on puhtaasti viitteellinen. Lopun taistelukohtaukset on lainattu Lionello De Felicen *[[Konstantinus Suuri (elokuva)|Konstantinus Suuresta]]*.

## Lähteet

## Aiheesta muualla
*
Keisarinharjun näkötorni

**Keisarinharjun näkötorni** oli vuonna 1819 rakennettu näkötorni Kangasalan Keisarinharjulla, joka oli kauan yksi Kangasalan neljästä näkötornista. Näkötorni yritettiin polttaa monta kertaa, ja se uudistettiin kahdesti, ja vuoden 2006 lopulla nuori mies poltti sen jälleen. Vuotta myöhemmin sama mies poltti myös Haralanharjun näkötornin. Vuonna 2010 samalle paikalle rakennettiin aiempaa puutornia matalampi, "Keisarin portaiksi" nimetty näköalatasanne .

## Lähteet
Dragon Spirit

**Dragon Spirit** () on Namcon kehittämä ja julkaisema ammuntapeli, joka on julkaistu kolikkopelinä vuonna . 
Peli on myöhemmin julkaistu useille muille alustoille.

## Pelaaminen
Peli on pystysuunnassa näyttöä vierittävä ammuntapeli.

## Tarina
Muinaisina aikoina auringonjumalatar Arlia taisteli Zawellia vastaan ja voitti hänet. Zawell kuitenkin palasi ja nappasi Alician. Kapteeni Amul yritti pelastaa Alician mutta oli kyvytön taistelemaan Zawelia ja hänen hirviöitänsä vastaan. Kun hän nosti miekan taivaaseen, hän muuttui lohikäärmeeksi, joka voi pelastaa Alician.

## Triviaa
Pelin lopussa on lista aikaisemmista Namcon peleistä.

## Vastaanotto
Pelin Amiga-versio on saanut arvosanaksi 75% *[[CU Amiga-64]]* -lehden arvostelussa.

## Lähteet

## Aiheesta muualla
* 
* 
* 
* 
*
Zimbabwe-Rhodesia

**Zimbabwe-Rhodesia** () oli lyhytikäinen tasavalta nykyisen Zimbabwen alueella. Se perustettiin 1. kesäkuuta 1979. Mikään valtio ei tunnustanut Zimbabwe-Rhodesian itsenäisyyttä ja sitä pidettiin osana Yhdistyneen kuningaskunnan Etelä-Rhodesian siirtomaata. 

Zimbabwe-Rhodesia syntyi, kun Rhodesiassa valtaa pitänyt Ian Smithin johtama valkoinen vähemmistöhallitus yritti säilyttää valtansa rippeet tekemällä niin sanotun sisäisen ratkaisun maltillisten mustien poliitikkojen kanssa. 

Zimbabwe-Rhodesia palautettiin siirtomaaksi 12. joulukuuta 1979 ja hetken aikaa sen nimi oli taas Etelä-Rhodesia. Maa itsenäistyi uudelleen Zimbabwena vuonna 1980.

Piispa Abel Muzorewa toimi maan pääministerinä.

## Lähteet

## Aiheesta muualla
Worldcon 2017

**Worldcon 2017** on järjestyksessä 75. Worldcon-tapahtuma, joka järjestettiin 9.–13. elokuuta 2017 Suomessa, Helsingin Messukeskuksessa.

Worldconin puheenjohtaja oli Jukka Halme.

Kirjailija Johanna Sinisalo vastaanotti tapahtumassa Prometheus-palkinnon tapahtumassa teoksesta *Auringon ydin*.

## Lähteet

## Aiheesta muualla
* Worldcon 75 in Helsinki.
Gustavo Noboa

**Gustavo José Joaquín Noboa Bejarano** (21. elokuuta 1937 Guayaquil, Ecuador – 16. helmikuuta 2021 Miami, Florida, Yhdysvallat) oli ecuadorilainen tutkija ja poliitikko. Hän toimi maansa presidenttinä 2000–2003.

Noboa väitteli oikeustieteestä vuonna 1965 ja sai professuurin Guayaquilin katolisesta yliopistosta. Hänellä oli yliopistovirka 30 vuoden ajan, josta kymmenen vuotta sen rehtorina. Hän työskenteli myös Ingenios San Carlos -yrityksessä ja toteutti sen kaikkia työntekijöitä koskevan koulutusohjelman, jossa myös maatalouden aputyövoimaa opetettiin lukemaan.

Noboa oli puolueista riippumattomana ehdokkaana monissa julkisissa viroissa, kuten kuvernöörinä ja liikennelautakunnan puheenjohtajana. 1998 hän asettui Jamil Mahuadin varapresidenttiehdokkaaksi. Vuonna 2000 Mahaud pakotettiin eroamaan, ja jonkun aikaa kestäneen kaaoksen jälkeen kongressi nimitti Noboan presidentiksi. Noboan noustessa presidentiksi Ecuador oli vaikeissa taloudellisissa ongelmissa, minkä takia Noboa joutui muun muassa vahvistamaan Yhdysvaltain dollarin omaksumisen kansallisvaluutaksi. Hän oli keskeisessä roolissa Ecuadorin valtionvelkojen uudelleenneuvottelemisessa.

Tammikuussa 2003 järjestettiin vaalit, joissa Noboa hävisi Lucio Gutiérrezille. Kaksi kuukautta presidenttikautensa päättymisen jälkeen Noboa haki turvapaikkaa Dominikaanisesta tasavallasta. Hänen toimiaan talousasioissa tutkittiin väärinkäytösepäilyjen takia.

Noboa kuoli helmikuussa 2021 Floridan Miamissa Jackson Memorial -sairaalassa, missä häneltä oli aiemmin kuussa leikattu meningeooma.

## Lähteet
Carmaux

**Carmaux** on kunta Ranskan eteläosassa Tarnin departementissa Oksitanian alueella.

Carmaux on kaivos- ja teollisuuskaupunki. Siellä on louhittu hiiltä 1800-luvulta saakka. Carmaux’n kaivoslakoissa vuonna 1893 kansanedustaja Jean Jaurès puolusti kaivos-työläisiä. Hänestä tuli modernin sosialismin edelläkävijä ja tunnettu vasemmistopoliitikko. Kaupungissa on myös pitkät perinteet lasiteollisuudella, josta kertoo lasimuseo *Musée-Centre d'art du verre*.

## Lähteet

## Aiheesta muualla
Sixto Durán Ballén

**Sixto Alfonso Durán Ballén Cordovez** (14. heinäkuuta 1921 – 15. marraskuuta 2016) oli ecuadorilainen arkkitehti ja poliitikko. Hän toimi maansa presidenttinä vuosina 1992–1996. 

Sixto Durán Ballén syntyi vuonna 1921 Bostonissa, missä hänen isänsä oli diplomaattikomennuksella.  Durán Ballén oli Quiton pormestari vuosina 1970–1978. Hän pyrki presidentiksi jo 1979, ja tuli valituksi 1992.

Hän harjoitti kurinalaista talouspolitiikkaa ja vei maansa Maailman kauppajärjestöön (WTO).

Perua vastaan käydyn lyhyen Cenepan sodan aikana Durán Ballén esiintyi  päättäväisesti ja hänen kansansuosionsa kasvoi huimasti.

## Lähteet
Kirkkoharjun näkötorni

**Kirkkoharjun näkötorni** on Kangasalan Pikkolassa sijaitseva Vesijärven ja Kirkkojärven väliselle kannakselle vuonna 1931 valmistunut näkötorni.
Purren valitus

**Purren valitus** on Akseli Gallen-Kallelan öljyvärimaalaus vuodelta 1907. Maalauksen aihe liittyy löyhästi Kalevalaan, mutta se ei kuvaa mitään tiettyä runoa. Maalauksessa aloilleen asettunut soturi muistelee menneitä lahonneen sotapurtensa äärellä. Gallen-Kallela kertoi maalauksen kuvastaneen myös hänen silloista mielentilaansa.

Antellin valtuuskunta tarjoutui vuonna 1908 ostamaan *Purren valituksen* Suomen valtion kokoelmiin, mutta Gallen-Kallela ei halunnut sen päätyvän julkisiin kokoelmiin kenen tahansa jäljennettäväksi, ja myikin sen siksi suomalaista taidetta keränneelle Unkarin kulttuuriministeriön virkamiehelle Pál Majovskylle. Teos päätyi myöhemmin takaisin Suomeen, kun Suomen suurlähettiläänä Budapestissa toiminut ministeri Onni Talas osti sen Majovskylta. Vuonna 1961 Talaksen perikunta myi teoksen Kansallis-Osake-Pankille, joka sijoitti sen pääkonttorinsa uuteen pankkisaliin. Nykyään *Purren valitus* on osa Nordean Taidesäätiön kokoelmia.

Maalauksen leveys on 236 ja korkeus 156 senttimetriä. Maalauksen miehen mallina oli ruoveteläinen suutari Johannes Front (Rinta), mutta lopulliseen työhön Gallen-Kallela maalasi ystävänsä kapellimestari Robert Kajanuksen kasvot.

## Lähteet
Leppävaaran VPK

{
  "type": "FeatureCollection",
  "features": [
    {
      "type": "Feature",
      "properties": {
      "marker-color": "FF6347",
      "marker-size": "medium",
      "marker-symbol": "fire-station"
},
      "geometry": {
        "type": "Point",
        "coordinates": [
          24.806821,
          60.220903
        ]
      }
    }
  ]
}

**Leppävaaran VPK** on vuonna 1925 perustettu vapaaehtoinen palokunta, joka toimii Suur-Leppävaaraan alueella. VPK:n uusi paloasema valmistui syksyllä 1989 osoitteeseen Portinvartijantie 3. Leppävaaran VPK:lle tulee vuosittain hälytystehtäviä noin 90. 

Leppävaaran VPK:lla on kolme osastoa: hälytysosasto, nuoriso-osasto ja järjestöosasto. Osastojen lisäksi toimintaa tukee erillinen kannatusyhdistys.

## Aseman yksiköt
Yksiköt:

## Lähteet

## Aiheesta muualla
* Leppävaaran VPK:n kotisivut
* Länsi-Uudenmaan pelastuslaitoksen sivut
Mäenpäänjärvi

**Mäenpäänjärvi** on pieni järvi Kauhavalla, Etelä-Pohjanmaalla. Sen rantaviiva on pituudeltaan 0,99&nbsp;km, ja järven pinta-ala on 2,69 hehtaaria. Se kuuluu Lapuanjoen vesistöalueeseen.

## Lähteet
Southampton (kunta New Yorkissa)

**Southampton**, virallisesti **Town of Southampton**, on kunta (*town*) Yhdysvaltojen New Yorkin osavaltion kaakkoiskulmassa. Southampton sijaitsee Long Islandin saaren itäosassa Suffolkin piirikunnassa. Vuonna 2016 Southamptonin asukasluvuksi arvioitiin noin 58&nbsp;000.

Pientalovaltainen Southampton on osa Long Islandin kaakkoiskulman The Hamptons -rantalomailualuetta, jossa sijaitsee historiallisia huviloita ja Yhdysvaltojen kalleimpiin kuuluvia kiinteistöjä. Southamptoniin kuuluva Sagaponack oli 2010-luvun puolessavälissä kiinteistöhinnoiltaan Yhdysvaltojen kallein postinumeroalue.

Stony Brook Universityn kahdesta kampuksesta toinen sijaitsee Southamptonissa, toinen Brookhavenissa.

## Taajamat ja asuinalueet

Southamptonissa on seitsemän village-tason osataajamaa ja 16 kunnallishallinnotonta aluetta, joita New Yorkin osavaltiossa kutsutaan nimellä *hamlet*.

### Villaget
* North Haven
* Quogue
* Sag Harbor
* Sagaponack
* Southampton village
* Westhampton Beach
* West Hampton Dunes

### Hamletit
 
* Bridgehampton
* Eastport
* East Quogue
* Flanders
* Hampton Bays
* Northampton
* North Sea
* Noyack tai Noyac
* Quiogue
* Remsenburg
* Riverside
* Shinnecock Hills
* Speonk
* Tuckahoe
* Water Mill
* Westhampton

## Kuvia

File:Sag Harbor Customs House; Garden Street Sign.JPG|Tullimuseo Sag Harborissa
File:HAMPTON BAYS.jpg|Hampton Bays
File:Parrish Art Museum.jpg|Parrishin taidemuseo, Water Mill
File:The Big Duck.JPG|The Big Duck Farm, Flanders
File:WesthamptonInnerWaterway.jpg|Westhampton


## Lähteet

## Aiheesta muualla
Pitäjänmäen sankarihautausmaa

**Pitäjänmäen sankarihautausmaa** sijaitsee Espoon Mäkkylässä Helsingin rajan välittömässä läheisyydessä, osoitteessa Sotarovastintie 7. Sankarihautausmaaksi alue tuli vuonna 1940. Hautausmaalla lepää 20 pitäjänmäkeläistä sankarivainajaa, jotka ovat kaatuneet vuosina 1940–1944. 
__NOTOC__
## Hautausmaan perustaminen
Pitäjänmäki kuului talvi- ja jatkosodan aikaan vielä Helsingin maalaiskuntaan. Pitäjänmäkeläisille sankarivainajille haluttiin sankarihauta kotikulmille. Helmikuussa 1940 oli jo kaksi vainajaa odottamassa hautausta. Kyläkirkon lähellä maaperä ei ollut kelvollista, mutta Mäkkylän kartanon mailta, kuitenkin läheltä kirkkoa, saatiin sopiva hiekkainen tontti ja Maataloushallitus antoi hautausmaan perustamisluvan. Kun sitten 1940-luvun lopulla kartanon maista lohkottiin rintamamiestaloille tontteja, paljastui, että hautausmaa olikin Espoon kunnan puolella eli väärällä puolen kunnanrajaa. Hautausmaata hoiti ensin vuonna 1910 perustettu yhdistys, *Svenska bildningens vänner i Sockenbacka SBV*. Helsingin kaupungin hoitoon hautausmaa siirtyi vuonna 1951. Maapohjan omistaa Suomen valtio.

### Muistomerkki
Hautausmaan sankarimuistomerkin on suunnitellut kuvanveistäjä Viljo Savikurki. Muistomerkki on tehty hiotusta Vehmaan punaisesta graniitista ja on kooltaan 115 x 230 cm. Muistomerkissä on teksti Pro Patria 1939–1945 ja se paljastettiin vuonna 1968. Muistomerkki pystytettiin kansalaiskeräyksen turvin.

## Lähteet
León Febres Cordero

**León Febres Cordero** (9. maaliskuuta 1931 – 15. joulukuuta 2008) oli ecuadorilainen poliitikko, joka toimi maan presidenttinä vuosina 1984–1988. Hän tuli tunnetuksi karskina miehenä, joka piti savukkeista ja pistooleista. Hän piti myös lännenelokuvista, votkasta ja täysverisistä hevosista.

Febres Cordero syntyi varakkaaseen perheeseen ja opiskeli tekniikkaa Yhdysvalloissa. Palattuaan Ecuadoriin hän toimi liike-elämässä. Hän nousi Kristillisen puolueen varakongressiedustajaksi, johti kampanjaa silloista sisäministeriä vastaan ja kohosi tästä saamansa kuuluisuuden siivittämänä presidentiksi vuonna 1984.

Febres Corderon ura oli värikäs, hän haavoittui vastustajien luodeista useita kertoja. Vuonna 1987 hänet kidnapattiin lyhyeksi ajaksi.

2000-luvulla presidentti Rafael Correa asetti komitean tutkimaan tuon ajan mahdollisia ihmisoikeusrikkomuksia.

## Lähteet
Vähäjärvi (Kauhava)

**Vähäjärvi** on pieni järvi Kauhavalla, Etelä-Pohjanmaalla. Sen rantaviiva on pituudeltaan 1,3&nbsp;km. Se kuuluu Lapuanjoen vesistöalueeseen.

## Lähteet
Haagan sankarihautausmaa

**Haagan sankarihautausmaa** sijaitsee Helsingin Haagan sankaripuistossa, osoittessa Sankaritie 4. Haaga oli vielä talvi- ja jatkosodan aikana itsenäinen Haagan kauppala, joten kaatuneet haagalaiset haudattiin omalle sankarihautausmaalle.

Hautausmaan sankarimuistomerkin, Haagan sankaripatsaan, on suunnitellut kuvanveistäjä Emil Filén ja se paljastettiin vuonna 1947. Muistomerkki on tyyliltään realistinen ja herooinen pronssiveistos. Haagan sankaripatsas on tunnettu myös nimellä *Pioneeri*.

Haagan sankarihautausmaalle on haudattu muun muassa Mannerheim-ristin postuumisti saanut kornetti Teppo Hirvi-Kunnas.

## Lähteet

## Aiheesta muualla
* Sankaripuisto, Haagan kotikaupunkipolut
Viitamies

**Viitamies** on sukunimi, joka on muun muassa seuraavilla suomalaisilla henkilöillä:

*Janne Viitamies (s. 1964), kansanedustaja (SDP)
*Pauliina Viitamies (s. 1969), kansanedustaja (SDP)
Jalkapallon seurajoukkueiden maailmanmestaruuskilpailut 2017

**Vuoden 2017 [[Jalkapallon seurajoukkueiden maailmanmestaruuskilpailut|seurajoukkueiden maailmanmestaruuskilpailut]]** pelattiin Yhdistyneissä arabiemiirikunnissa 6. – 16. joulukuuta 2017 välisenä aikana ja ne olivat järjestykseltään 14. Turnaukseen osallistui jokaisen kuuden maanosaliiton mestarijoukkue sekä isäntämaan kansallisen sarjan voittaja eli yhteensä seitsemän joukkuetta.

Real Madrid osallistui turnaukseen hallitsevana mestarina. Madridilaisseura varmisti paikkansa turnauksessa voittamalla kauden 2016–2017 Mestarien liigan ja tulee olemaan näin ensimmäinen joukkue kilpailun historiassa, joka pääsee puolustamaan mestaruuttaan.

## Järjestelyt
Hakuprosessi turnausten järjestämiselle, voittaja isännöi turnausta kaksi vuotta peräkkäin, kausille 2015–2016 ja 2017–2018 alkoi helmikuussa 2014. Turnauksen järjestämisestä kiinnostuneiden maiden hakuanomukset tuli olla jätettyinä 30. maaliskuuta 2014 mennessä ja täydellisen selvityksen dokumentteineen tuli olla toimitettuina viimeistään 25. elokuuta 2014. FIFAn johtokomitean oli tarkoitus valita isäntämaat Marokossa järjestetyssä kokouksessa joulukuussa 2014. Päätöksenteko siirtyi kuitenkin vuodelle 2015.

Seuraavat maat olivat kiinnostuneita turnauksen isännöimisestä:
* 
* 
* 
* 

Yhdistyneet arabiemiirikunnat vahvistettiin isännöimään vuosien 2017 ja 2018 turnauksia 21. toukokuuta 2015.

## Osallistujat

## Pelipaikat
Kilpailussa käytetyt kaksi stadionia sijaitsevat Abu Dhabissa ja Al-Ainissa.

## Tuomarit
Lopullinen kuuden tuomarin sekä heidän avustavien tuomariensa lista julkaistiin 7. marraskuuta 2017. Tuomareita on mukana kaikista kuudesta maanosaliitosta.

## Ottelut
Jos ottelu päättyy tasatulokseen normaalin peliajan jälkeen:
* Pudotuspeleissä normaalin peliajan jälkeen pelataan jatkoaika. Mikäli ratkaisua ei ole syntynyt vielä jatkoajan jälkeenkään, seuraa rangaistuspotkukilpailu, jossa voittaja selvitetään.
* Viidennen sekä kolmannen sijoituksien otteluissa jatkoaikaa ei pelata, vaan otteluissa siirrytään normaalin peliajan jälkeen suoraan rangaistuspotkukilpailuun.

### Karsintaottelu

### Puolivälierät



### Viides sija

### Välierät



### Pronssiottelu

### Loppuottelu

## Lähteet

## Aiheesta muualla
* Virallinen sivusto
Il focolare domestico

**Il focolare domestico** (”Kotiliesi”) on vuonna 1914 valmistunut italialainen mykkäelokuva. Nino Oxilian ohjaaman draaman pääosia esittävät Maria Jacobini ja Alberto Nepoti.

## Juoni
Carlo Silvestri tuhlaa rahansa rakastajattareensa Granataan ja väärentää velkakirjaan isänsä allekirjoituksen. Vanhemmat joutuvat luovuttamaan talonsa koronkiskuri Mayerille ja Carlo lähtee etsimään uutta elämää. Hyväsydäminen Granata haluaa korvata aiheuttamansa vahingon. Hän hyväksyy Mayerin kosiskelun ja saa tämän lahjoittamaan talon itselleen. Petoksen huomattuaan Meyer ampuu Granataa, joka horjuu Carlon vanhempien luokse. Granata luovuttaa heille talon ja kuolee paikalle saapuneen Carlon silmien edessä.

## Näyttelijät

## Tuotanto
Torinolaisen Savoia Filmin tuottama *Il focolare domestico* oli yksi nuorena kuolleen Nino Oxilian ensimmäisistä elokuvista. Sen pääosaa esittää hänen elämänkumppaninsa Maria Jacobini. Elokuvan teemat ovat tyypillisiä Oxilian tuotannolle: intohimoinen rakkaus, raha ja ahneus, lohduton melankolia ja viimeinen uhraus. Ohjaustyön ansioita ovat taidokas tilan ja valon käyttö sekä vähäeleisellä näyttelijäntyöllä välitetyt tunteet.

## Restaurointi
Elokuva on säilynyt Alankomaiden elokuvamuseossa. Sen restaurointi on nähtävissä museon YouTube-kanavalla ja Torinon elokuvamuseon Vimeo-sivustolla.

## Lähteet

## Aiheesta muualla
*
Savoia Film

**Savoia Film** oli 1910-luvulla toiminut italialainen elokuvayhtiö.

Taidemaalari Pier Antonio Gariazzo ja belgialainen Daniele Plucker perustivat Savoia Filmin Torinossa vuonna 1911. Se tuotti dokumentteja, historiallisia elokuvia, draamoja ja komedioita ja nousi pian yhdeksi Italian tärkeimmistä elokuvayhtiöistä. Vuonna 1914 Savoia Film muutettiin osakeyhtiöksi ja sen pääomistajaksi ja johtajaksi tuli pankkiiri Angelo Cravario.

Savoia Filmin ohjaajina työskentelivät muun muassa Nino Oxilia, Ubaldo Maria Del Colle, Sandro Camasio, Gabriel Moreau, Oreste Mentasti ja Telemaco Ruggeri. Näyttelijöitä olivat Ubaldo Maria Del Colle, Maria Jacobini, Italia Almirante Manzini, Adriana Costamagna, Lidia Quaranta, Alberto Nepoti, Vitale De Stefano, Dillo Lombardi, Totò Majorana, Gian Paolo Rosmino, Felice Carena ja Azucena Della Porta.

Yhtiön toiminta lakkasi talousvaikeuksiin vuonna 1918 ja se lopetettiin vuonna 1921. Seitsemän vuoden aikana Savoia Film ehti tuottaa yli 200 elokuvaa.

## Elokuvia
* *[[Il focolare domestico]]*, 1914

## Aiheesta muualla
*
Eleuterio Rodolfi

**Eleuterio Rodolfi** (28. tammikuuta 1876 Bologna – 19. joulukuuta 1933 Brescia) oli italialainen näyttelijä, elokuvaohjaaja ja käsikirjoittaja.

Näyttelijä Giuseppe Rodolfin perheeseen syntynyt Eleuterio aloitti uransa teatterissa ja siirtyi vuonna 1911 elokuva-alalle. Hän työskenteli Ambrosio Filmillä ja esiintyi varsinkin komedioissa, usein Gigetta Moranon parina. Vuonna 1913 Rodolfi alkoi myös ohjata, keskittyen aluksi komedioihin sekä sittemmin myös historiallisiin elokuviin ja teatterisovituksiin. Hän näytteli Ambrosiolla kaikkiaan 95 elokuvassa ja ohjasi noin 80. Vuodesta 1916 lähtien Rodolfi teki seitsemän elokuvaa Jupiter Filmille. Vuonna 1919 hän perusti oman tuotantoyhtiön Rodolfi Filmin.

Rodolfi vetäytyi elokuva-alalta vuonna 1923 ja työskenteli vuosikymmenen lopulle saakka teatterissa. Hän vietti viimeiset vuotensa Bresciassa, jossa hän teki itsemurhan.

## Elokuvia
* *[[Il biglietto da mille]]*, 1912 (näyttelijä)
* *[[Pompeijin viimeiset päivät ja häviö]]*, 1913 (ohjaaja)

## Lähteet

## Aiheesta muualla
* Internet Movie Database: Eleuterio Rodolfi
Etelä-Afrikan parlamentti

**Etelä-Afrikan parlamentti** on Etelä-Afrikan kaksikamarinen kansanedustuslaitos. Se koostuu kansalliskokouksesta (alahuone) ja provinssien neuvostosta (ylähuone). 

Apartheidin aikana vain valkoihoinen vähemmistö äänesti parlamentin. Pieter Willem Botha salli värillisille (intialaistaustaiset) oman kamarin vuonna 1984. Vuoden 1994 äänestyksen jälkeen myös tummaihoiset pääsivät parlamenttiin.
Etelä-Afrikan kansalliskokous

**Etelä-Afrikan kansalliskokous** (eng. *National Assembly*) on Etelä-Afrikan parlamentin alahuone. Se koostuu 400 kansanedustajasta, joiden kokoontumista johtaa puhemies. Puhemies valitaan heti uuden parlamentin ensimmäisessä istunnossa. Perustuslaki takaa myös omanlaisensa aseman opposition johtajalle..  

Vaalit pidetään viiden vuoden välein. 

Viimeisimmät vaalit pidettiin 8. toukokuuta 2019, jossa ANC säilytti asemansa suurempana puolueena. 

## Lähteet
Kuokkala (suuralue)

**Kuokkala** on yksi Jyväskylän suuralueista. Se sijaitsee Päijänteen pohjoispään ja Jyväsjärven välissä. Kuokkalan suuralueeseen kuuluvat Kuokkalan, Ristonmaan, Kuokkalanpellon, Ristikiven, Nenänniemen ja Hämeenlahden kaupunginosat. Suuralueeseen kuuluu niin kerros- kuin pientaloalueiden lisäksi lähiöitäkin.

Vielä 1960-luvulla Kuokkalan taajamassa asukkaita oli alle 1&nbsp;000. 1980-luvulla Kuokkala nousi Jyväskylän pääasialliseksi rakennuskohteeksi. Kuokkalan suuralueella on 18&nbsp;256 asukasta (vuonna 2023) ja sen pinta-ala on 18,6 neliökilometriä. Vuonna 2016 alueen asuntokannasta 70,2% oli kerrostalohuoneistoja.

## Tunnettuja Kuokkalassa asuneita
* Lauri Haav (s. 1997), laulaja-lauluntekijä
* Adi L Hasla (s. 1991), rap-artisti; varttui Kuokkalassa
* Julius Johnson (1845 – 1923), liikemies, tilanomistaja ja kauppaneuvos; vietti viimeiset vuotensa Kuokkalan kartanossa

## Kuvia

Tiedosto:Kuokkala mall.jpg|Kuokkalan keskustaa.
Tiedosto:Kuokkalanpelto luhtitalo.jpg|Luhtitalo Kuokkalanpellon kaupunginosassa.
Tiedosto:Ristikivi.jpg|Rivitalo Ristikivessä.
Tiedosto:Jyväskylä - Vaskonperä.jpg|Nenäinniemen kaupunginosaa.
Tiedosto:Kuokkala Manor 2018.jpg|Kuokkalan kartano


## Lähteet

## Aiheesta muualla
Keljo (suuralue)

**Keljo** on Jyväskylän seitsemäs suuralue. Se sijaitsee eteläisessä Jyväskylässä ja siihen kuuluvat Keljon, Keljonkankaan, Sääksvuoren ja Etelä-Keljon kaupunginosat.

Keljon suuralueen pinta-ala on 19,8 neliökilometriä. Lapsiperheiden osuus oli Keljossa suurempi kuin muilla suuralueilla vuonna 2021. Suuralueen asukasluku oli 7&nbsp;729 vuonna 2022.

## Kuvia

Tiedosto:Jyväskylä - Prisma Keljo.jpg|Prisma Keljonkeskuksessa.
Tiedosto:Keljonkankaan koulu 3.jpg|Keljonkankaan koulu
Tiedosto:Keljo2.jpg|2000-luvulla rakennettuja luhtitaloja Valkolassa.


## Lähteet

## Aiheesta muualla
Provinssien neuvosto

**Provinssien neuvosto**  (*National Council of Provinces*) on Etelä-Afrikan parlamentin ylähuone. Se koostuu 90:tä edustajasta. Se edustaa maan provinsseja.

## Lähteet
Fosfiinioksidit

**Fosfiinioksidit** ovat orgaanisia fosforiyhdisteitä. Fosfiinioksidien rakennetta voidaan kuvata yleisellä kaavalla R3P=O, missä R on vety tai orgaaninen ryhmä. Monet fosfiinioksidit ovat merkittäviä liuottimia uutoissa sekä ligandeina kompleksiyhdisteissä.

## Ominaisuudet
Fosfiinioksidit voidaan jakaa primäärisiin, sekundäärisiin ja tertiäärisiin fosfiinioksideihin rakenteensa perusteella. Primäärisissä fosfiinioksideissa yhdisteen fosforiatomiin on sitoutunut hapen lisäksi yksi orgaaninen ryhmä ja kaksi vetyatomia, sekundäärisissä fosfiinioksideissa orgaanisia ryhmiä on kaksi ja vetyjä yksi. Tertiäärisissä fosfiinioksideissa ei ole fosforiin sitoutuneita vetyatomeja. Primääriset fosfiinioksidit ovat stabiileja vain muutamissa tapauksissa ja sekundääriset sekä tertiääriset fosfiinioksidit ovat stabiileja. Yleensä fosfiinioksidit ovat kiinteitä aineita. Primääriset ja sekundääriset fosfiinioksidit ovat suhteellisen happamia. Fosfiinioksidien fosforin ja hapen välisen sidoksen luonne on osittain datiivisidoksen tapainen, eli sidoselektronit tulevat fosforilta. Sidospituus on poikkeuksellisen lyhyt ja sidos voimakkaasti polaarinen..

## Valmistus
Fosfiinioksideja voidaan valmistaa hapettamalla sekundäärisiä tai tertiäärisiä fosfiineja vetyperoksidilla. Muita tapoja ovat fosforyylikloridin ja Grignardin reagenssien välinen reaktio, halogeenifosfiinien hydrolyysi sekä sekundääristen fosfiinien, fosfoniumsuolojen kuumennus tai fosfiinioksidien ja ketonien ja aldehydien välinen reaktio.

## Lähteet
AirHelp

**AirHelp ** on teknologiayritys, joka tarjoaa apua korvausasioissa lentomatkustajille, joiden lento on peruttu, myöhästynyt, tai matkustajan pääsy lennolle on evätty ylivarauksen johdosta. Yhtiö kertoo pyrkivänsä sekä valistamaan kuluttajia että kehottamaan heitä pitämään kiinni oikeuksistaan. Samalla yhtiö kertoo toivovansa heidän toimintansa pakottamaan lentoyhtiöt parempaan asiakaspalveluun.

Yleensä AirHelpin korvaushakemukset perustuvat EU:n asetukseen EY 261/2004, joka koskee lentoyhtiöitä joiden kotipaikka on EU:n tai Euroopan talousalueen EEA:n alueelta ja lentoja jotka lähtevät samalta alueelta. Asetus vapauttaa lentoyhtiöt vastuusta lennoilla, joita on kohdannut poikkeuksellinen olosuhde, kuten esimerkiksi voimakas sääilmiö, tai lakko lentokentällä. 

Palvelussa lentomatkustajat voivat tarkistaa lennon korvattavuuden verkkopalvelun tai mobiilisovelluksen avulla. Jos lento todetaan korvattavaksi, matkustaja voi tehdä toimeksiannon AirHelpille korvaushakemuksen tekemiseksi. Lennon korvattavuus määritellään usean tekijän perusteella. Muun muassa lennon lähtöpaikka ja kohde, lennon pituus, myöhästymisen pituus kohteessa vaikuttavat korvattavuuteen. Yhtiö ottaa komission toimeksiannoista lentomatkustajalle maksetun korvauksen perusteella.

Yritys kertoo pyrkivänsä helpottamaan korvaushakemuksen tekemistä, jotta yhä useampi matkustaja hakisi lain mukaista korvausta. Kauppalehden artikkelin mukaan vain harva hakee korvauksia.

Palvelu on käytettävissä 35 maassa 15 kielellä. AirHelp kertoo auttaneensa yli 3 miljoonaa matkustajaa.

## Historia
AirHelp perustivat tammikuussa 2013 toimitusjohtaja Henrik Zillmer, Nicolas Michaelsen (CMO) ja Greg Roodt (CTO), joka tunnetaan muun muassa työstään Moshi Monsters pelin parissa. Myöhemmin perustajaksi tuli myös Poul Oddershede (CFO) ja Skypeen sijoittanut sarjayrittäjä Morten Lund.

AirHelp oli ensimmäistä kertaa julkisuudessa kun TechCrunch -julkaisu esitteli talven 2014 osallistujat Piilaakson kuuluisaan YCombinator yrityskiihdyttämöön. Yrityksen palvelu lanseerattiin Yhdysvalloissa maaliskuussa 2014. Saman vuoden toukokuussa Airhelpin Gmailin-sähpostipalvelussa toimiva palvelu julkaistiin vuosittaisessa Tech Crunch Disrupt Tapahtumassa New York Cityssä. Palvelun avulla asiakas voi hakea korvauskelpoisia lentoja automaattisesti sähköpostilaatikostaan.

AirHelp sai vuoden 2014 Spark award -palkinnon Collision Conference tapahtumassa Las Vegasissa toukokuussa 2014. Palkinnon saaja valittiin yli 500 startup-kilpailijan joukosta valitusta 30 finalistista. AirHelp valittiin myös vuonna 2014 Tanskan parhaaksi startupiksi Nordic Startup Awards tapahtumassa.

Lokakuussa 2015, yritys julkaisi uuden lentoyhtiöiden arvostelun, jota hyödyntäen asiakas voi valita lentoyhtiön joka on ajallaan, jolla on mukava matkustaa ja hoitaa korvaukset asianmukaisesti.

## Lähteet
Luettelo diplomaattisista edustustoista Tanskassa

Tämä on **luettelo diplomaattisista edustustoista Tanskassa**. Tällä hetkellä Kööpenhaminassa on 72 suurlähetystöä.Useiden maiden suurlähettiläät ovat akkreditoitu Berliinistä, Lontoosta tai Tukholmasta. 

## Suurlähetystöt

## Edustustot ja lähetystöt
*  - Edustusto
*  -Edustusto
*  - Taipein edustusto
*  - Edustusto
*  - Edustusto

## Pääkonsulaatit
*Nuuk, Grönlanti 
** (Pääkonsulaatti)
*Tórshavn, Färsaaret
** (Pääkonsulaatti)

## Akkreditoidut suurlähetystöt
Seuraavat suurlähetystöt sijaitsevat Tukholmassa ellei toisin mainita

## Lähteet
Sisä-Suomen sairaala

**Sisä-Suomen sairaala** oli Suolahdessa vuosina 1953–2008 toiminut psykiatrinen sairaala. Suomen ensimmäinen B-mielisairaala. Se avattiin 20. maaliskuuta 1953. 

Vuonna 1953 valmistuneen osan on suunnitellut arkkitehti Martti Paalanen ja vuonna 1957 valmistuneen osan arkkitehti Eino Pitkänen. Sairaalan toimiessa B-mielisairaalana siinä oli yhteensä 277 sairaansijaa. Toiminta psykiatrisena sairaalana päättyi vuonna 2008, jonka jälkeen tiloissa oli Mehiläisen hoitoyksiköitä.

Keski-Suomen sairaanhoitopiiri valmisteli isoa kiinteistökauppaa liittyen Jyväskylässä sijaitsevan vanhan Keski-Suomen keskussairaalan kiinteistöjen myymiseen. Samassa yhteydessä oli tarkoitus myydä myös Sisä-Suomen sairaalan kiinteistöt.  Kiinteistökauppa solmittiin 11.10.2021 Keski-Suomen sairaanhoitopiirin sekä Investors House Oyj:n, Royal House Oy:n ja Ovaro Kiinteistösijoitus Oy:n välillä. Helmikussa 2025 julkaistiin tieto, että kiinteistö on myyty Betoniteam Oy:lle syksyllä 2024. Samalla rakennusten kerrottiin kärsineen niin paljon ilkivallasta, että niistä on katkaistu sähkö ja vesi. Jatkossa ne on järkevä purkaa, mutta lähiaikoina siellä ei tapahdu vielä mitään. 

## Katso myös

* Luettelo Suomen sairaaloista

## Lähteet

## Aiheesta muualla
* *Ahola Teija. Terveyttä kaikille. B-mielisairaalat 1950-luvulta 70-luvulle. Museovirasto 2015.[http://www.nba.fi/fi/File/2782/b-mielisairaalat-1950-luvulta-1970-luvulle.pdf]*

* *Ala-Haavisto, Raili. Sisä-Suomen sairaala : Suomen ensimmäinen B-mielisairaala 1953-2003; Gummerus 2003.*
Luettelo diplomaattisista edustustoista Israelissa

Tämä on **luettelo diplomaattisista edustustoista [[Israel]]issa**. Tällä hetkellä Tel Avivissa on 87 suurlähetystöä.

Aiemmin eräät valtiot pitivät suurlähetystöjä Jerusalemissa, mutta tällä hetkellä lähes kaikki sijaitsevat Tel Avivissa. Viimeiset 1982 vuoden jälkeen Jerusalemista siirtyneet maat ovat Costa Rica  ja El Salvador jotka siirsivät lähetystönsä elokuussa 2006.

## Suurlähetystöt

### Jerusalem
*
*
*
*

### [[Tel Aviv]]

## Pääkonsulaatit
### [[Eilat]]
* 

### [[Haifa]]
* 
* 
* 
### [[Herzliya]]
* 
### [[Savion]]
* 

### [[Jerusalem]]
Maat, jotka pitävät konsulaatteja Jerusalemissa, eivät yleensä pidä niitä diplomaattisina edustustoina Israelille tai Palestiinalaishallinnolle vaan diplomaattisina lähetystöinä Jerusalemille (corpus seperatum).Suurin osa Jerusalemissa sijaitsevilla konsulaateilla on erilliset suurlähetystöt Tel Avivissa, jotka ovat akkreditoituja Israeliin. Pienet maat toimivat kuitenkin edustustoina Israelissa tai Palestiinalaishallinnossa Jerusalemissa.

*
* (Edustustot Jerusalemissa ja palestiinalaishallinnossa)
*
* (Apostolinen nuntiatuuri)
*
*
*
* (Edustustot Jerusalemissa ja palestiinalaishallinnossa)
* (Edustustot Jerusalemissa ja palestiinalaishallinnossa)
* (Edustustot Jerusalemissa ja palestiinalaishallinnossa)

### Tel Aviv
*  (Suurlähetystön sivutoimisto)

## Kaupalliset edustustot- ja muut edustajistot

*  (UNHCR:n edustusto) – Tel Aviv
*  (delegaatio) – Tel Aviv
*  (Taipein talous- ja kulttuuritoimisto) – Tel Aviv
*  (edustusto) - Tel Aviv
*  Punaisen Ristin kansainvälinen komitea (valtuuskunta) - Tel Aviv

## Akkreditoidut suurlähetystöt
### [[Ankara]]
*
*
*
*
### [[Peking]]
*
### Singapore
*
### [[Tukholma]]
*

## Lähteet
Una partita a scacchi

**Una partita a scacchi** (”Erä šakkia”) on vuonna 1912 valmistunut italialainen mykkäelokuva. Luigi Maggin ohjaaman lyhyen jännityselokuvan pääosia esittävät Antonio Grisanti ja Febo Mari.

## Juoni
Mielipuoli nousee junaan ja ehdottaa matkakumppanilleen, että he pelaisivat erän šakkia. Panokseksi hän asettaa heidän elämänsä, hävinnyt kuolee! Matkustaja pitää ehdotusta vitsinä, mutta pian hän huomaa miehen olevan tosissaan. Hän kirjoittaa hätäviestin mansettiinsa ja pudottaa sen asemalla junan ikkunasta. Peli jatkuu, mutta seuraavalla asemalla puhelimitse viestin saaneet karabinieerit ryntäävat junaan ja pelastavat matkustajan, jonka mielipuoli on ehtinyt kuristaa puolikuolleeksi.

## Näyttelijät

## Tuotanto
Ambrosio Filmin tuottama *Una partita a scacchi* on esimerkki yhtiön varhaisista jännityselokuvista. ”Pieneksi helmeksi” mainitun yksinkertaisen elokuvan vaikutus perustuu junamatkan luomaan rytmiin ja kahteen rinnakkain leikattuun tapahtumaketjuun. Myös näyttelijätyöskentely on yllättävän luontevaa.

## Restaurointi
Elokuvan ranskankielisillä väliteksteillä varustettu kopio on säilynyt Alankomaiden elokuvamuseossa. Alkuperäisestä 185 metrin pituudesta on jäljellä 172 metriä. Restaurointi on nähtävissä Torinon elokuvamuseon Vimeo-sivustolla.

## Lähteet

## Aiheesta muualla
*
Cebuanot

**Cebuanot** eli **cebut** ovat Filippiineillä asuvien visayojen alaryhmä. Cebuanot puhuvat pääosin cebuanon kieltä. He ovat lähtöisin Cebun provinssista mutta levittäytyneet myöhemmin myös Filippiinien muille alueille.

Noin kymmenen prosenttia filippiiniläisistä on cebuanoja.

## Lähteet
Split (täsmennyssivu)

**Split** voi viitata:

## Paikkaan
*Split, kaupunki Kroatiassa
*Split-Dalmatia, piirikunta Kroatiassa

## Elokuvaan
**[[Split (elokuva)|Split]]*, M. Night Shyamalanin ohjaama elokuva vuodelta 2016

## Musiikkiin
*Split-albumi, musiikkialbumi, joka sisältää kahden tai useamman eri artistin kappaleita

## Muita merkityksiä
* Split (1950), Jugoslavian kuninkaallisen laivaston hävittäjä
* split-screen, jaettu ruutu videopelissä
Comus (naamionäytelmä)

**Comus** (*A Mask Presented at Ludlow Castle, 1634*) on naamionäytelmä siveyden kunniaksi. Sen kirjoitti John Milton, ja se sai ensiesityksensä mikkelinpäivänä vuonna 1634 Ludlow’n linnassa. Esityksellä juhlistettiin John Egertonin uutta asemaa Walesin johdossa.

Näytelmä tunnetaan yleisesti nimellä *Comus*, mutta sen alkuperäinen koko nimi on *A Mask presented at Ludlow Castle, 1634: on Michelmas night, before the Rt Hon. Iohn Earl of Bridgewater, Viscount Brackly, Lord President of Wales, and one of His Maiesties most honorable privie councill.*

*Comus* julkaistiin anonyymisti vuonna 1637, ja Milton sisällytti teoksen kirjaansa *Poems* vuonna 1645 ja uudestaan samannimiseen teokseen vuonna 1673. Miltonin tekstiä käytettiin myöhemmin menestyneessä naamionäytelmässä, johon Thomas Arne sävelsi musiikin ja jota esitettiin yli 70 vuotta Lontoossa 1700-luvulla.

## Juoni

Juoni kertoo kahdesta veljeksestä ja heidän sisarestaan, jota kutsutaan yksinkertaisesti nimellä Lady. Kolmikko eksyy metsään. Lady väsyy ja veljekset lähtevät etsimään ravintoa.
 
Yksin jätetty Lady kohtaa Comusin, hahmon, joka muistuttaa juhlimisen jumalaa. Comus on kyläläisen asussa ja väittää vievänsä Ladyn veljiensä luokse. Näennäisen miellyttävyyden sokaisemana Lady seuraa hahmoa, mutta hänet vangitaan ja viedään Comusin mielihyvän palatsiin (pleasure palace). Lady istutetaan lumotulle tuolille, jolta hän ei kykene nousemaan ylös. Comus ahdistelee Ladya ja tarjoaa tälle juomaa, joka murtaisi tämän tahdon. Comus kehottaa Ladya olemaan olematta ujo (”be not coy”) ja juomaan taikakupista, mutta tämä kieltäytyy toistuvasti ja korostaa siveyden ja itsehillinnän hyveitä. Palatsissa on näytillä valikoima ruokia, joiden tarkoituksena on herättää Ladyn halut. Lady kuitenkin taistelee vastaan ja osoittaa tällä tavoin tahdonvapauttaan. Comus sanoo, että omasta luonteesta nousevat halut ovat ”luonnollisia” (natural) ja siksi sallittuja, kun taas Ladyn mukaan vain rationaalinen itsekontrolli on hyveellistä ja valistunutta. Väittelyssään Comus ja Lady edustavat sielua ja ruumista, järkeä ja libidoa, ylevyyttä ja aistillisuutta, hyvettä ja pahetta, moraalista suoraselkäisyyttä ja moraalitonta turmelusta.
 
Sillä aikaa sisartaan etsivät veljekset kohtaavat hahmon nimeltä Attendant Spirit, suomeksi Valvova Henki. Tämä enkeliä muistuttava hahmo on lähetetty auttamaan heitä. Henki ottaa paimenen muodon ja kertoo, kuinka veljekset voivat nujertaa Comusin. Sillä aikaa kun Lady jatkaa tahdonvapauden puolustamista ja osoittaa vapauttaan tekemällä vastarintaa, Henki ja veljekset pelastavat hänet. Veljekset karkottavat Comusin. Lady jää kuitenkin taikatuolin vangiksi. Laulun avulla Henki loihtii esiin vesinymfi Sabrinan, joka vapauttaa Ladyn tämän osoittaman hyveen lujuuden ansioista. Sisarukset ja heidän vanhempansa tapaavat jälleen ja juhlistavat jälleennäkemistä.

## Aiheesta muualla
* Comuksen käsikirjoitus